Ṣùgbọ́n àwa náà ti mọ̀ pé ẹni tí ó à olórí ejò fa ìjàngbọ̀n lẹ́sẹ̀, ẹni tí ó bá ti hu irú ìwà tí àwa hù nì, ojú olúwaarẹ̀ yóò rí nǹkan. Nígbà tí abàmi ẹ̀dá náà ti kígbe ni gbogbo wa ti fún ṣòkòtò le; ṣùgbọ́n nígbà tí olúkúlùkù wa ti mú àdá tí a gbé ìbọn tán a rí i pé oògùn ọwọ́ wa kò ní í lè tó fún ìjà náà nígbà tí a si ń fẹ́ẹ́ lo àwọn oògùn pàtàkì tí a mú fún Ewédayépọ̀ pamọ́ a kò rí Ewédayépọ̀ mọ́, ó ti sálọ bámúbámú. Àṣée, igbà tí Òjòlà-ìbínú ké igbe ńlá, Ewédayépọ̀ gun òkè àjà lọ!
Sugbon awa naa ti mo pe eni ti o a olori ejo fa ijangbon lese, eni ti o ba ti hu iru iwa ti awa hu ni, oju oluwaare yoo ri nnkan. Nigba ti abami eda naa ti kigbe ni gbogbo wa ti fun sokoto le; sugbon nigba ti olukuluku wa ti mu ada ti a gbe ibon tan a ri i pe oogun owo wa ko ni i le to fun ija naa nigba ti a si n fee lo awon oogun pataki ti a mu fun Ewedayepo pamo a ko ri Ewedayepo mo, o ti salo bamubamu. Asee, igba ti Ojola-ibinu ke igbe nla, Ewedayepo gun oke aja lo!